Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: „19. számú melléklet a 32/2005. (X. 21.) PM rendelethez
Paragraph Index: 914

„19. számú melléklet a 32/2005. (X. 21.) PM rendelethez Asztalonkénti elszámolás bizonylat kitöltése és kezelése A bizonylat nyomdai úton elõre sorszámozott, 50 lapos hárompéldányos tömb. Nyitvatartási idõben az asztalonkénti elszámolás bizonylatokat az adott játékasztalnál kell tartani. A bizonylattömb borítóján fel kell tüntetni az adott asztal számát, azonosító jelét. Asztalonként egyidejûleg csak egy tömb lehet használatban, utolsó lapjának felhasználása után kezdhetõ új tömb. A kihagyott, fel nem használt lapokat áthúzással érvényteleníteni kell. A bizonylatot a játékvezetõ nyitja meg, vezeti és zárja le a játéknap végén. A „Kártyaterem neve” és „Kártyaterem címe” rovat kitöltése történhet a kártyaterem bélyegzõjével is. Téves adat beírása esetén a bizonylatot érvényteleníteni kell és jegyzõkönyv felvétele mellett új bizonylatot kell kiállítani. A „Játéknap” a kártyaterem nyitásától a zárásig terjedõ, a naptári naptól eltérõen meghatározott idõszak, a „Nyitás idõpontja” a játékasztal tényleges nyitásának idõpontja. Az asztalnyitás tényét és valódiságtartalmát a teremvezetõ, a pénztáros és a játékvezetõ aláírásával igazolja. A „játékok nyilvántartása” mezõt idõrendi sorrendben, az eseményekkel egyidejûleg a játékvezetõnek kell vezetni. Az „idõpont” a játék kezdetének ideje, a „V/CG” arra történõ utalás, hogy verseny vagy készpénzes (cash game) a játék. A „Típus/limit” rovatba kell beírni a játék fõbb jellemzõit, amelyek egyértelmûen azonosíthatóvá teszik, hogy mely játéktervi szabályok szerint zajlik a játék pl.: THP pot limit, Omaha hold’em 1 rebuy, 1 add-on, 32 lapos Omaha Hold’em. A játékok nyilvántartását a teremvezetõ – játékonként külön-külön – aláírásával igazolja. A „zseton elszámolás” mezõben kell nyilvántartani az adott játékasztalnál tárolt zsetonokat. Az asztal nyitásakor a játék bonyolításához szükséges zsetonellátmány címlet szerinti darabszámát az „alapdotáció db” és „címlet Ft” továbbá az „alapdotáció összesen” rovatát kell szerepeltetni. Az asztal zárásakor a címlet szerinti darabszámot a leltár oszlopban, annak értékét az „összeg” rovatban kell szerepeltetni. Az asztal nyitás és az asztal zárás egyenlegének nullának kell lennie. Amennyiben az egyenleg nem nulla, akkor az esetrõl jegyzõkönyvet kell készíteni és abban az eltérés okát meg kell nevezni. Az „Eredmény (szervezõi jutalék)” mezõ kitöltésére a játéknap végén, az asztal zárása és a jutaléktartó doboz ürítése során kerül sor. A jutaléktartó dobozban összegyûlt és megszámolt zsetonokat darabszám, címlet és összeg szerint kell feltüntetni, majd összesíteni. A „Borra való elszámolás” mezõ kitöltése az asztal zárásakor történik. A játéknap során a borra való tartóban összegyûlt és megszámolt zsetonokat darabszám, címlet és összeg szerint kell feltüntetni, majd összesíteni. Az asztalzárás idõpontja az az idõpont, amikor az adott játékasztal zárása elkezdõdik. Az asztalzárás tényét és valódiságtartalmát a teremvezetõ, a pénztáros és a játékvezetõ aláírásával igazolja.”

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes